text: Torsdag kan blive gylden for EfB
  06 november 2013 kl. 13.51
  Hvis EfB vinder Europa League-kampen mod Elfsborg i morgen aften, kan vestjyderne i bedste fald sætte næsten 4,5 mio. kroner ind på bankbogen.
  Der er langt mere end point på spil, når EfB i morgen aften tager i mod svenske Elfsborg i Europa League. For henter esbjergenserne alle tre point er de første 1,5 mio. kroner hentet ind. Men torsdag aften kan blive endnu bedre, hvis belgiske Standard Liege på hjemmebane ikke slår østrigske Red Bull Salzburg.
  Lykkes det østrigerne at tage point med hjem fra Belgien samtidig med at Esbjerg vinder deres kamp, er EfB nemlig sikre på at gå videre fra gruppespillet. Det giver minimum 400.000 euro, svarende til cirka 3 mio. kroner, mere i præmiepenge.
  Der er nemlig 1,5 mio. kroner for at gå videre fra gruppen, men der er også 1,5 mio. kroner bare for at få andenpladsen i gruppen. Og den 1,5 mio. fordobles, hvis det skulle lykkes at snuppe førstepladsen.
  Dertil kommer entreindtægter og salg i forbindelse med kampene.
  Stillingen i Europa League, gruppe C:
  Red Bull Salzburg 9p. Esbjerg fB 6p.Standard Liege 1p.IF Elfsborg 1p.
  
  